Orano
Orano (Areva a-raok 2018) zo ur gompagnunezh c'hall a brodu tredan gant an energiezh nukleel aozet e kreizennoù nukleel gall (evel hini Flamanville e Normandi) hag a werzh an tredan-se. Labourat a ra an embregerezh dre ar bed a-bezh, dezha ur rouedad kenwerzh a c'holo 43 bro .

An embregerezh 
Goude Anne Lauvergeon, bet kuzulierez François Mitterrand, e voe lakaet Luc Oursel e penn an embregerezh d'ar 1 a viz Gouere 2011.

Perc'hennet eo ar gompagnunezh gant tri c'horf:
 komiseriezh d'an energiezh atomek, e galleg Commissariat à l'Énergie Atomique, (78,9%), 
 ar Stad c'hall (5,2%), 
 ar CDC (3,6%)

C'hwec'h skourr he deus :
 Areva NC (Nuclear Cycle), anv nevez Cogema.
 Areva NP (Nuclear Power) anv nevez Framatome ANP.
 Areva TA, anv nevez Technicatome.
 Euriware, e dalc'h Areva penn da benn.
 Areva R (Renewable), troet war-zu an energiezhioù nevez.
 Areva Med, a ra war-dro ar stourm ouzh ar c'hrign-bev .

Areva er bed 

Klasket e vez uraniom gant AREVA e meur a vro war an douar, e Niger hag Aostralia dreist-holl. 
AREVA zo perc'henn da ziv vengleuz en Arlit, Niger, ha 1 600 den a labour eviti eno. Ar pempvet pourchaser uraniom er bed eo an Niger.

 4 000 den zo implijet gant Areva er Stadoù-Unanet ;
 E Sina emañ Areva o sevel kreizennoù nukleel.
 Bet eo Sarkozy o klask gwerzhañ kreizennoù nukleel Areva da Libia, davare dieubidigezh klañvdiourezed Bulgaria.

Bruderezh 

Mennad ar renerien eo klask liammañ Areva hag an natur glan ha gant an doujañs ouzh an natur e speredoù an dud. 
Bruderezh a ra Areva dre ar skinwel dreist-holl, o lakaat bagoù da redek e merdeadegoù a vez diskouezet er skinwel e-pad meur a sizhun, evel ar Vendée Globe pe an America Cup hag ar skipailh Areva Challenge, ur skipailh merdeerien o verdeiñ evit kont Areva.

Implijet e vez ar sportoù d'ober bruderezh evit AREVA: kleuboù mell-droad, atleterezh, bageerezh.. War bruchedoù rederien war-droad ivez e vez gwelet anv Areva. 
 
Liammoù zo ivez gant ar Secours populaire.

Notennoù

Liamm diavaez 
 Lec'hienn Areva
 Skrapadeg Gallaoued a laboure evit Areva en Niger

Energiezh nukleel
Embregerezhioù gall